Клас: 1 (пазакласнае чытанне)

Тэма: Казка Г.Скаржынскай-Савіцкай “Прыгоды хамячка Тошкі”.

Мэта: развіццё цікавасці да чытання- разглядвання кніг сучасных беларускіх аўтараў.

Задачы: стварыць умовы для чытання- разглядвання кнігі па тэме ўрока праз прэзентацыю кнігі; спрыяць развіццю чытацкіх уменняў праз прагназаванне зместу па назве і ілюстрацыях; стварыць умовы для выхавання прагі да чытання і беражлівых адносін да кнігі і жывых істот.

Метады і формы: групавая, індывідуальная, гульня, турнір- віктарына.

Нагляднасць, абсталяванне: выстава кніг- казак, кніга Г.Скаржынскай-Савіцкай “Прыгоды хамячка Тошкі”, камп’ютар, прэзентацыя “Ці ведаеце вы?”, каляровыя алоўкі, смайлікі, цацачны мікрафон.

План падрыхтоўкі: распрацоўка плана правядзення ўрока пазакласнага чытання, наведванне бібліятэкі, падрыхтоўка нагляднага матэрыялу і прэзентацыі.

**Ход урока**

**1.Арганізацыйны этап**

а) Вызначэнне псіхалагічнага настрою навучэнцаў перад урокам.

(на дрэва настрою размясціць смайлік, які адпавядае адчуванню дзіцяці).

Настаўнік: Час урок нам пачынаць

І чытаць, чытаць, чытаць.

Пра прыроду гаварыць

Усё жывое як любіць.

Настаўнік: - А зараз прапаную вам прагляд прэзентацыі “Ці ведаеце вы?” А пра каго яна вам неабходна здагадацца.

Настаўнік: - Здагадаліся? А можа ў каго дома жыве хатні хамячок?

(Падрыхтаваны вучань расказвае пра свайго хамячка, паказвае фотаздымкі)

б) Моўная размінка

Ха-ха-ха- мы купілі хамяка

Ёкі-ёкі-ёкі- чым хамякі набіваюць шчокі?

Лю-лю-лю- хамячка свайго люблю

**2.Праца па тэме ўрока**

а) Настаўнік: - давайте пазнаёмімся з выставай кніг і пагуляем у гульню

“Кніжкіна загадка” (знайсці асаблівую кніжку і даказаць, чаму яна асаблівая).

Навучэнец: - Я мяркую, што асаблівая кніга “ Прыгоды хамячка Тошкі”, бо і ў пачатку ўрока мы гаварылі пра хамячка.

Навучэнец: - я згаджуся з сябрам, таму што і моўная размінка была пра хамячка

Настаўнік:- Вельмі добра! Я таксама з вамі згодна. Сёння мы пазнаёмімся з кнігай Г.Скаржынскай-Савіцкай “Прыгоды хамячка Тошкі”. Але перад працай давайце адпачнём.

*Фізкультхвілінка*

Усе вучні дружна ўсталі.

І пакрочылі нагамі.

Да сонейка пацягнуліся.

Рукі ўверх, прагнуліся.

Да рэчкі нахіліліся.

І вадзічкаю ўмыліся.

Як пружынкі мы прыселі

І за парты ціха селі. ( Рухі адпаведна словам верша)

Настаўнік: - А зараз прадаўжаем. Пазнаёмімся з аўтарам гэтай кнігі.

( Партрэт і звесткі аб аўтары). Дадатак 1.

Настаўнік: - А зараз пагартаем кнігу і памяркуем, аб кім яна будзе расказваць?

Настаўнік:- Але, рабяты, хто напомніць правілы абыходжання з кнігамі, каб яе маглі чытаць не толькі мы, але і іншыя дзеці? ( Навучэнцы называюць правілы абыходжання з кнігай).

б) Чытанне і разглядванне казкі. Чытае кнігу настаўнік і вучань, які добра ўмее чытаць. Чытаюцца часткі “Тошка на волі”, “Знаёмства з Конікам”, “Сустрэча з Ваўком і Лісой”, “Дружныя Мурашы”.

*Фізкультхвілінка*

Мы ў машыне сядзім

І ва ўсе бакі глядзім.

Глядзім управа, глядзім улева,

Пракатацца можам смела.

Унізе рэчка- глыбока,

Уверсе птушачкі- высока.

Шчоткі па шкле гуляюць

Усе кропелькі выціраюць,

Колы закруціліся,

Наперад мы пакаціліся. ( Рухі адпаведна словам верша)

**3. Замацаванне**

а) Гульня “ Рэдактар” ( выпраў, калі ёсць памылкі.)

- Назва казкі “ Прыгоды хамячка Антошкі”;

- Тошка пакінуў кватэру праз дзверы;

- Першая сустрэча адбылася з Пчолкай;

- Лісічка- Сястрычка і Шэры ваўчок вельмі хацелі сябраваць з Хамячком.

( Гульня праводзіцца ў групах. Напамінаюцца правілы працы ў групе).

б) Віктарына “Пазнай казку па малюнку” ( дзецям прапануюцца малюнкі тых частак казкі, якія прачыталі і па якіх патрэбна паведаміць назву і размаляваць выявы галоўных герояў). Дадатак 2.

**4. Вынік урока**

- Ці спадабалася вам сустрэча з новай кнігай?

- Чым яна вам спадабалася? ( цікавая, на беларускай мове лёгка чытаецца, павучальная, шмат малюнкаў).

- Хто захацеў прачытаць яе да канца?

Настаўнік:- На наступным уроку пазакласнага чытання мы з вамі прадоўжым чытаць казку і даведаемся пра новыя прыгоды і сустрэчы хамячка Тошкі.

**5. Рэфлексія “ Інтэрв’ю”**

(навучэнцы з цацачным мікрафонам задаюць пытанні сваім сябрам, перадаючы мікрафон адзін аднаму).

Пытанні дзяцей:

* Табе спадабаўся Тошка?
* Ты хацеў бы каб у цябе дома жыў такі звярок?
* А як бы ты адносіўся да яго?
* Чым табе спадабалася казка?
* Ты будзеш чытаць ці гэтую кнігу?
* Чаму вучыць нас гэта казка?

Вызначэнне псіхалагічнага настрою навучэнцаў у канцы ўрока (на дрэва настрою размясціць смайлік, які адпавядае адчуванню дзіцяці і кожны выказваецца).Урок закончаны. Усім дзякуй за ўрок!

Абражэй Наталля Іванаўна,

настаўніца пачатковых класаў

Вензавецкага дзіцячага сада-

сярэдняй школы

Дадатак 1

Біяграфія аўтара



Г.Скаржынская-Савіцкая нарадзілася і вырасла ў Шчучынскім раёне, у шматдзетнай сям’і. Зараз жыве і працуе ў горадзе Гродна. Па прафесіі настаўнік. Яна піша творы для дзяцей на беларускай мове, а таксама сама малюе ілюстрацыі да сваіх кніг. Пісьменніца неаднаразова ўзнагароджана рознымі прэміямі за свае цікавыя кнігі для дзяцей.



Дадатак 2

 

 

Абражэй Наталля Іванаўна,

настаўніца пачатковых класаў

Вензавецкага дзіцячага сада-

сярэдняй школы